Държавен вестник, бр. 15, 2014 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  15
но, съставено от квалифициран персонал, за 
връзка с оператора на системата за управление 
на трафика и информационно обслужване 
на корабоплаването, под чийто надзор се 
извършва услугата.
(4) Освен съответствие на общите изис-
квания по ал. 1 и 2 лицата, които искат да 
бъдат вписани в регистъра на пристанищните 
оператори като оператори на морско-техни-
ческата услуга „приемане и обработване на 
отпадъци – резултат от корабоплавателна 
дейност“, към документите по ал. 1 пред-
ставят и списък с пристанищата, в които ще 
предоставят тази услуга.
 (5) Освен съответствие на общите изисква-
ния по ал. 1 и 2 лицата, които искат да бъдат 
вписани в регистъра на пристанищните опера-
тори като оператори на морско-техническата 
услуга „поставяне на бонови заграждения“, 
трябва да докажат, че:
1. могат да обезпечат затворен цикъл на 
дейността при евентуален разлив – ограждане, 
събиране със скимър, транспортиране, съхра-
нение, преработка и обезвреждане;
2. имат технологични схеми, съгласувани 
със съответната дирекция „Морска админи-
страция“;
3. притежават свидетелство за качество, 
издадено от производителя на ползваните 
бонове и технически съоръжения;
4. могат да осигуряват непрекъснато наблю-
дение чрез дежурно отговорно лице по време 
на обезпечаването с боново заграждение.
(6) Освен съответствие на общите изис-
квания по ал. 1 и 2 лицата, които искат да 
бъдат вписани в регистъра на пристанищните 
оператори като оператори на морско-техниче-
ската услуга „корабно бункероване с гориво, 
смазочни материали“, трябва да докажат, че 
притежават прошнурован, прономерован и 
заверен от директора на съответната дирекция 
„Морска администрация“ дневник на бункеро-
въчните работи, в който за всяко бункероване 
операторът да вписва информация за: 
1. изпратените предварително писмени или 
по електронен път уведомления до директора 
на съответната дирекция „Морска администра-
ция“, съдържащи пълна информация относно 
вида и количеството на горивото/смазочния 
материал, времето и мястото на бункеровката;
2. взетите предпазни мерки за недопускане 
на разлив преди началото на бункеровката; 
3. преди започване на бункеровката инфор-
миран ли е дежурният оператор на системата 
за управление на трафика и информационно 
обслужване на корабоплаването за часа на 
началото на бункеровката, а при завършва-
не – за часа на завършване.
(7) Документите по ал. 1, т. 1, 4 и 5 и по 
ал. 2 следва да са преведени на български език 
и легализирани по съответния ред, в случай 
че операторът, получил достъп за извършва-
не на пристанищни услуги в пристанище за 
обществен транспорт, е със седалище в друга 
държава – членка на Европейския съюз.“
3. Досегашната ал. 2 става ал. 8. 
4. Досегашната ал. 3 става ал. 9 и в нея 
числото „7“ се заменя с „5“, а думите „ал. 2“ 
се заменят с „ал. 8“.
5. Досегашната ал. 4 става ал. 10 и се 
изменя така:
„(10) Изпълнителният директор на Изпъл-
нителна агенция „Морска администрация“ 
или упълномощено от него лице издава удос-
товерение за регистрация на пристанищния 
оператор, което се изготвя в съответствие с 
образеца – приложение № 2, в срок до 5 ра-
ботни дни от вписването в регистъра.“
6. Създава се ал. 11:
„(11) Ново удостоверение по ал. 10 се издава 
при промяна на:
а) наименованието на пристанищния опе-
ратор;
б) седалището и адреса на управление на 
пристанищния оператор;
в) основанието за предоставянето на прис-
танищните дейности и услуги;
г) наименованието на пристанището, на 
което операторът оперира.“
7. Досегашната ал. 5 става ал. 12 и се 
изменя така:
 „(12) При констатиране на непълнота 
или несъответствие в документите по ал. 1 
и 2 пристанищният оператор се уведомява 
писмено в 10-дневен срок от постъпването 
на заявлението, като се посочва срок за 
отстраняване на недостатъците. Срокът по 
ал. 8 започва да тече след отстраняване на 
несъответствието или непълнотата.“
8. Досегашната ал. 6 става ал. 13.
9. Досегашната ал. 7 става ал. 14 и в нея 
думите „по ал. 6“ се заменят със „за издаване 
на заповед по ал. 8“.
§ 6. В чл. 6 се правят следните изменения 
и допълнения:
1. Досегашният текст става ал. 1, като в 
т. 3 думите „номер по БУЛСТАТ и НДР“ се 
заменят с „ЕИК или код по БУЛСТАТ;“.
2. Създава се ал. 2:
„(2) За пристанищните оператори по 
чл. 117б, ал. 1 ЗМПВВППРБ в регистъра по 
ал. 1 се попълват само данните в колони 1, 2, 
3, 4, 7 и 14 на приложение 1 към чл. 2, ал. 1.“
§ 7. В чл. 11, ал. 1 се правят следните из-
менения и допълнения:
1. В основния текст в началото се добавя 
„Изпълнителният директор на“.
 2. Създава се т. 5:
„5. в случай че оператор престане да от-
говаря на някое от изискванията на чл. 117б 
ЗМПВВППРБ.“
§ 8. Създава се приложение № 2 към чл. 5, 
ал. 10: